നിയന്ത്രണങ്ങളിലെ ഇളവുകളും ഓണവും സ്ഥിതിഗതികള് ഗുരുതരമാക്കും കേരളത്തില് രോഗബാധ ഉയരാനിടയാക്കിയത് പത്ത് സാഹചര്യങ്ങള് Toggle navigation Newsroom Crime International Kerala Middle East National Politics Reporter Prime Book Excerpts Editorial Explainer Impression In Depth Interview Life Sketch Opinion Spotlight Movies Bollywood Celebrity Talk Entertainment Film News Gossip Factory Hollywood Movie South Music Random Review Review Television Sports Athletics Cricket Football Sports News Tennis Covid 19 Home Newsroom Kerala നിയന്ത്രണങ്ങളിലെ ഇളവുകളും ഓണവും സ്ഥിതിഗതികള് ഗുരുതരമാക്കും കേരളത്തില് രോഗബാധ ഉയരാനിടയാക്കിയത് പത്ത് സാഹചര്യങ്ങള് നിയന്ത്രണങ്ങളിലെ ഇളവുകളും ഓണവും സ്ഥിതിഗതികള് ഗുരുതരമാക്കും കേരളത്തില് രോഗബാധ ഉയരാനിടയാക്കിയത് പത്ത് സാഹചര്യങ്ങള് X റിപ്പോര്ട്ടര് നെറ്റ്വര്ക്ക് 11 Aug 2021 2:44 AM GMT കേരളത്തിലെ കൊവിഡ് സാഹചര്യങ്ങളില് വീണ്ടും ആശങ്ക പ്രകടിപ്പിച്ച് കേന്ദ്രം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കേരളത്തിലെ രോഗ ബാധയില് പെട്ടെന്നുണ്ടായ വളര്ച്ച പരിശോധിക്കാന് കേന്ദ്രം നിയോഗിച്ച എട്ടംഗ വിദഗ്ദ സമിതിയാണ് കേരളത്തിലെ ലോക്ഡൗണ് ഇളവുകള് ഉള്പ്പെടെ വലിയ പ്രതിസന്ധി സൃഷ്ടിച്ചേക്കുമെന്ന് ചൂണ്ടിക്കാട്ടുന്നത്. സംസ്ഥാനത്തെ എട്ട് ജില്ലകളിലെ സാഹചര്യങ്ങള് പഠിച്ച ശേഷമാണ് കേന്ദ്ര സംഘത്തിന്റെ വിലയിരുത്തല് റിപ്പോര്ട്ട്. കേരളത്തിലെ രോഗ ബാധയ്ക്ക് പ്രധാനമായും പത്ത് കാരണങ്ങളാണ് കേന്ദ്ര സംഘം കണ്ടെത്തിയിരിക്കുന്നത്. സ്ഥിതിഗതികള് നിയന്ത്രിക്കാന് വാക്സിനേഷനിലെ ഇടവേള ഉള്പ്പെടെ കുറയ്ക്കുന്നത് പരിഗണിക്കണമെന്നും കേന്ദ്ര വിദഗ്ദ സംഘം ചൂണ്ടിക്കാട്ടുന്നു. സംസ്ഥാനത്തെ രോഗ പകര്ച്ചാ നിരക്കില് വലിയ ഉയര്ച്ചയുണ്ട് എന്നാണ് റിപ്പോര്ട്ടിലെ പരാമര്ശം. കണക്കുകള് പ്രകാരം കേരളത്തിലെ 100 രോഗബാധിതര് 112 പേര്ക്ക് രോഗം പകര്ന്നു നല്കുന്നു എന്നും. പുതിയ ലോക്ഡൗണ് ഇളവുകളുടെ പശ്ചാത്തലത്തില് ടൂറിസം പുനരാരംഭിക്കുകയും, ഓണം ആഘോഷങ്ങളും കേരളത്തിന്റെ കോവിഡ് സാഹചര്യത്തിന് ഗുരുതരമായ ഭീഷണിയാണെന്നും നാഷണല് സെന്റര് ഫോര് ഡിസീസ് കണ്ട്രോള് ഡയറക്ടര് ഡോ.സുജീത് കുമാര് സിംഗ് എന്നിവരുള്പ്പെട്ട സംഘം മുന്നറിയിപ്പ് നല്കുന്നു സംസ്ഥാനത്തെ രോഗബാധ ഉയരാനുള്ള പത്ത് കാരണങ്ങള് കേന്ദ്രത്തിന്റെ മാര്ഗ്ഗനിര്ദ്ദേശങ്ങള് അനുസരിച്ച് അല്ല കേരളം കണ്ടെയ്ന്മെന്റ് സോണുകളെ നിര്വചിച്ചിരിക്കുന്നത്. കണ്ടെയ്ന്മെന്റ് സോണുകളും അല്ലാത്ത പ്രദേശങ്ങള്ക്കും ഇടയില് ബഫര് സോണ് നിശ്ചയിച്ചിട്ടില്ല. കണ്ടെയ്ന്മെന്റ് സോണ് നിശ്ചയിക്കുന്നതില് കേരളം ഏഴ് ദിവസത്തെ രോഗബാധയാണ് കണക്കാക്കുന്നത്. എന്നാല് യഥാര്ത്ഥത്തില് ഇതിന് 14 ദിവസത്തെ ഇടവേളയാണ് വേണ്ടിവരുന്നത്. ഐസിഎംആറിന്റെ ദേശീയ സെറോ സര്വേയില് കണ്ടെത്തിയതുപോലെ കേരളത്തിലെ 55 ശതമാനം ജനസംഖ്യയ്ക്ക് ഇപ്പോഴും കോവിഡ് ബാധിച്ചിട്ടില്ല. കൊവിഡ് വൈറസിന്റെ ഡെല്റ്റ വകഭേദമാണ് രോഗബാധയിടെ വന് കുതിപ്പിന് മറ്റൊരു കാരണം. 88 മുതല് 90 ശതമാനം വരെ കേസുകള് ഡെല്റ്റ വകഭേദം മൂലമാണെന്നാണ് വിലയിരുത്തല്. കേന്ദ്ര സംഘത്തിന് ജില്ലാ ഭരണകൂടങ്ങള് സമര്പ്പിച്ച വിവരങ്ങള് പ്രകാരം, പത്തനംതിട്ടയില് 14,974 കേസുകളാണ് ഒന്നിലധികം തവണ രോഗം സ്ഥിരീകരിച്ചതായി റിപ്പോര്ട്ട് ചെയ്തിട്ടുള്ളത്. കേസുകളില്, രണ്ട് ഡോസ് വാക്സിന് സ്വീകരിച്ച 5,042 പേരുണ്ട്. രണ്ടാമത്തെ ഡോസ് കഴിഞ്ഞ് എത്ര ദിവസങ്ങള്ക്ക് ശേഷമാണ് വീണ്ടും അണുബാധയുണ്ടായത് എന്നും, ഇത്തരം കേസുകളിലെ രോഗബാധ ഗുരുതരമാണോ അല്ലയോ എന്നതിനെക്കുറിച്ച് കൂടുതല് വിവരങ്ങള് നല്കാന് കേന്ദ്രം ജില്ലാ അധികൃതരോട് ആവശ്യപ്പെട്ടിട്ടുണ്ടെന്ന് ഡോക്ടര് സുജീത് സിംഗ് പറഞ്ഞു. ഈ വിശദാംശങ്ങള് പരിശോധിച്ച ശേഷം മാത്രമേ കേരളത്തിലും പത്തനംതിട്ടയിലും ഇത്രയധികം കേസുകള് റിപ്പോര്ട്ട് ചെയ്തത് എന്തുകൊണ്ടാണെന്ന് കണ്ടെത്താന് കഴിയൂ. സംസ്ഥാനത്തെ പ്രായമായവരുടെ എണ്ണത്തിലെ വര്ധനയാണ് പ്രതിസന്ധിക്ക് മറ്റൊരു കാരണം. സംസ്ഥാനത്ത് പ്രമേഹത്തിന്റെ സാന്നിധ്യം 30 ശതമാനമാണ്, ഇത് സംസ്ഥാനത്ത് രോഗബാധിതരുടെ സംഘം ഉണ്ടാക്കാന് ഇടയാക്കി. വീടുകള്ക്ക് അകത്ത് വച്ചുണ്ടാവുന്ന രോഗബാധയാണ് മറ്റൊരു പ്രതിസന്ധി. കേരളത്തില് 80 ശതമാനം ആളുകളും ഹോം ഐസൊലേഷനില് ഉള്ളതിനാല് വീടുകള്ക്കുള്ളിലെ രോഗ പകര്ച്ച വളരെ കൂടുതലാണ് രോഗ ബാധ കുറയ്ത്താന് സംസ്ഥാനത്തിന് യാതൊരു നടപടിയും ഉണ്ടായിരുന്നില്ലെന്നും റിപ്പോര്ട്ട് കുറ്റപ്പെടുത്തുന്നു. അണുബാധകളുടെ ട്രാക്കിംഗും കണ്ടെത്തലും ഉള്പ്പെടെയുള്ള നടപടികള് രോഗ പകര്ച്ച കുറയ്ക്കുന്നതില് പ്രധാനമാണ്. സ്വാഭാവിക അണുബാധയിലൂടെ ജനങ്ങള്ക്ക് പ്രതിരോധശേഷി ആര്ജ്ജിക്കാനാവും എന്ന ധാരണ വലിയ പ്രതിസന്ധി സൃഷ്ടിച്ചേക്കും. കേസുകളുടെ എണ്ണത്തില് അനിയന്ത്രിതമായ വര്ദ്ധനവിന് കാരണമാകുമെന്നും വിദഗ്ദ സംഘം റിപ്പോര്ട്ടില് മുന്നറിയിപ്പ നല്കുന്നു. Covid 19 Kerala Covid 19 Onam celebrations റിപ്പോര്ട്ടര് നെറ്റ്വര്ക്ക് Next Story Latest News View All Read More X റിപ്പോര്ട്ടര് നെറ്റ്വര്ക്ക് 11 Aug 2021 2:44 AM GMT സംസ്ഥാനത്തെ രോഗബാധ ഉയരാനുള്ള പത്ത് കാരണങ്ങള് Covid 19 Kerala Covid 19 Onam celebrations റിപ്പോര്ട്ടര് നെറ്റ്വര്ക്ക് Next Story റിപ്പോര്ട്ടര് നെറ്റ്വര്ക്ക് 11 Aug 2021 2:44 AM GMT Covid 19 Kerala Covid 19 Onam celebrations Latest News View All Read More Latest News View All Copyrights 2020. All rights reserved. Powered By Hocalwire